উপজেলার একাধিক সম্পত্তি ক্রেতা-বিক্রেতার সাথে কথা বলে জানা গেছে, কেউ জমি ক্রয় বা বিক্রয় করবে বলে শুনলে তাদের বাড়িতে গিয়ে ভীড় করে দালালরা। একেক দালাল একেক রকম দাম হাঁকিয়ে ক্রেতা বিক্রেতাকে বিভ্রান্ত করতে থাকে। দরকষাকষির পর দাম ঠিক হলে এবং জমির কাগজপত্র ঠিক থাকলে দালালরা নামমাত্র দামে জমি বায়নানামা করে ক্রেতা খুঁজতে থাকে। বিক্রেতার টাকা প্রয়োজন হলে বায়নানামার কারনে অন্য জায়গায় জমি বিক্রয় করতে পারে না। ফলে মাসের পর মাস ওই জমি বিক্রেতাকে হয়রানির শিকার হতে হয়। আবার জায়গা জমির দাম অস্বাভাবিক ভাবে বেড়ে যাওয়ায় দালাল চক্রের হাতে প্রতারণার শিকার হচ্ছে ক্রেতা বিক্রেতারা। দালালরা জমি ক্রয়ের আগে জমি বিক্রেতার দখলে আছে কিনা এবং কাগজপত্র যাচাই বাছাই না করেই জমির বায়না করে নেয়। এরপর উপজেলার তহসিল অফিসের কতিপয় দূর্নীতিবাজ কর্মকর্তাদের সহযোগিতায় নামজারি করিয়ে নিয়ে জমি রেজিষ্ট্ররি করে নেয়া হয়। পরে জমির দখলে গেলে জমির প্রকৃত মালিকের সাথে শুরু হয় সংঘর্ষ মামলা মোকদ্দমা।